Το **Νταμάν και Ντιού** (χίντι: दमन और दीव, Νταμάν ορ Ντιβ, γκουτζαράτι: દમણ અને દીવ, πορτογαλικά: Damão e Diu‎) είναι πρώην ομοσπονδιακό έδαφος στην δυτική Ινδία. Έχει έκταση 112 τ.χλμ. και ήταν η μικρότερη ομοσπονδιακή επικράτεια στην ηπειρωτική Ινδία. Η επικράτεια αποτελείται από δύο διακριτά εδάφη—το Νταμάν και το Ντιού—τα οποία διαχωρίζονται γεωγραφικά από τον κόλπο Χαμπάτ. Η επικράτεια περικλείται από την Αραβική Θάλασσα και την πολιτεία Γκουτζαράτ.

Μετά τη συνένωσή του με το Ντάντρα και Ναγκάρ Χαβέλι τον Ιανουάριο του 2020 αποτελεί πλέον το ομοσπονδιακό έδαφος του Ντάντρα και Ναγκάρ Χαβέλι και Νταμάν και Ντιού.

Αποτελούσε πορτογαλική αποικία από την δεκαετία του 1500, οι επικράτειες προσαρτήθηκαν από την Ινδία το 1961. Η περιοχή διοικούταν από τους Κόλι. Πρωτεύουσα είναι το Νταμάν και σύμφωνα με την απογραφή του 2011, η επικράτεια είχε πληθυσμό 242.911 κατοίκων.

Ιστορία
-------

Πορτογαλικός χάρτης του Νταμάν (Νταμάου), Ντάντρα και Ναγκάρ Χαβελί
Πορτογαλικός χάρτης του Ντίου
Εκκλησία του Αγίου Παύλου, Ντιού
Για πάνω από 450 χρόνια, οι παραλιακοί θύλακες Νταμάν (πορτογαλικά: Damão) και Ντιού στην Αραβική Θάλασσα ήταν μέρος της Πορτογαλικής Ινδίας, μαζί με τη Γκόα και τη Ντάντρα και Ναγκάρ Χαβελί. Η Γκόα, το Νταμάν και το Ντιού ενσωματώθηκαν στην Δημοκρατία της Ινδίας στις 19 Δεκεμβρίου 1961 με στρατιωτική επιχείριση. Η Πορτογαλία δεν αναγνώρισε την προσάρτηση των επικρατειών μέχρι την επανάσταση του 1974. 

Η επικράτεια της Γκόα, Νταμάν και Ντιού ήταν ενωσιακή επικράτεια μέχρι τις 30 Μαΐου 1987, όταν η Γκόα αναβαθμίστηκε σε πολιτεία και το Νταμάν και Ντιού έγιναν ξεχωριστή ενωσιακή επικράτεια. Οι δύο θύλακες (Νταμάν και Ντιού) είναι ξεχωριστές επαρχίες. Η γεωγραφική απόσταση των πόλεων Νταμάν και Ντιού είναι περίπου 650 χιλιόμετρα με το αυτοκίνητο.

Δημογραφία
----------

### Αλφαβητισμός

Σύμφωνα με την απογραφή του 2011, το Νταμάν και Ντιού έχει ποσοστό αλφαβητισμού 87.1%, υψηλότερο από τον εθνικό μέσο όρο του 74.04%. Ο αλφαβητισμός ανδρών φτάνει το 91.5 και των γυναικών φτάνει το 79.5.

### Αναλογία φύλων

Σύμφωνα με την απογραφή του 2011, η χαμηλότερη αναλογία γυναικών-ανδρών στην Ινδία (618 γυναίκες ανά 1000 άνδρες) καταγράφηκε στο Νταμάν και Ντιού. Η επαρχία Νταμάν, με αναλογία 533 γυναικών προς 1000 άνδρες, έχει μια από τις χαμηλότερες αναλογίες σε όλη την Ινδία. 

### Θρησκεία

Ο ινδουισμός είναι η μεγαλύτερη θρησκεία στο Νταμάν και Ντιού. Ένα μέρος των κατοίκων είναι Μουσουλμάνοι και ένα μικρότερο μέρος είναι Χριστιανοί. 


| Θρησκεία στο Νταμάν και Ντιού |
| --- |
|  |  |  |  |  |
| Ινδουισμός |    | 90.50% |
| Ισλάμ |    | 7.92% |
| Χριστιανισμός |    | 1.16% |
| Άλλες θρησκείες |    | 0.41% |

Οι Καθολικοί του Νταμάν και Ντιού εξυπηρετούνται από την Ρωμαιοκαθολική Επισκοπή της Γκόα και Νταμάν, με έδρα την πολιτεία Γκόα. 

### Γλώσσα








Γλώσσες του Νταμάν και Ντιού (2011)

  Γκουτζαράτι (50.83%)  Χίντι (36.31%)  Μαράτι (4.53%)  Βεγγαλικά (2.15%)  Όντια (1.82%)  Νεπαλικά (0.58%)  Μαλαγιαλάμ (0.51%)  Ασσαμέζικα (0.49%)  Άλλες γλώσσες (2.78%)

Τα γκουτζαρατικά είναι η μητρική γλώσσα του μεγαλύτερου μέρος του πληθυσμού, καθώς ανήκουν στην υποκάστα Νταμανίγια, η οποία μιλά τα γκουτζαράτι. Μαζί με τα Γκουτζαράτι, σημαντικές γλώσσες είναι τα χίντι και τα αγγλικά. Το Νταμάν και Ντιού ήταν μέρος μιας συνδυασμένης ενωσιακής επικράτειας που περιλάμβανε και την Γκόα (στην οποία ομιλείται η γλώσσα Κονκάνι), πριν γίνει πολιτεία το 1987. Επίσημες γλώσσες είναι τα Κονκάνι και τα Γκουτζαράτι.

Η χρήση της πορτογαλικής, επίσημης γλώσσας της περιοχής κατά την αποικιακή περίοδο, έχει συρρικνωθεί και περιορίζεται στο σπίτι. Χρησιμοποιείται επίσης ως λειτουργική γλώσσα από τους καθολικούς της περιοχής. Περίπου 10.000 με 12.000 κάτοικοι της επικράτειας μιλούν μια τοπική παραλλαγή της πορτογαλικής. 

Σύμφωνα με την φόρμουλα των τριών γλωσσών, οι μαθητές στο Νταμάν και Ντιού μαθαίνουν τις παρακάτω γλώσσες:

* Πρώτη γλώσσα: Γκουτζαράτι
* Δεύτερη γλώσσα: Χίντι
* Τρίτη γλώσσα: Αγγλικά

Διοίκηση
--------

Παραλία του Ντιού
Σύμφωνα με το σύνταγμα της Ινδίας, η διοίκηση του Νταμάν και Ντιού γίνεται από ένα διοικητή, ο οποίος διορίζεται από τον πρόεδρο της Ινδίας ως πράκτορας του προέδρου. Δηλαδή, δεν εκλέγεται από το λαό, όπως γίνεται στις 29 πολιτείες της Ινδίας. Ο προηγούμενος διοικητής ήταν ο Σρι Μ. Σ. Μπάλλα, ο οποίος είχε διάφορους αξιωματούχους που βοηθούσαν στο έργο του. Ο σημερινός διοικητής είναι ο Πραφούλ Χόντα Πατέλ.

### Επαρχίες

* Επαρχία Ντιού, με έκταση 40 τ.χλμ. Κύριος οικισμός και πρωτεύουσα είναι το Ντιού.
* Επαρχία Νταμάν, με έκταση 72 τ.χλμ. Κύριος οικισμός και πρωτεύουσα είναι το Νταμάν.

Οικονομία
---------

Για το 2005, το ακαθάριστο εγχώριο προϊόν του Νταμάν και Ντιού εκτιμήθηκε στα 156 εκατομμύρια δολάρια.

Εκπαίδευση
----------

Το Νταμάν και Ντιού διαθέτει διάφορα σχολεία πρωτοβάθμιας και δευτεροβάθμιας εκπαίδευσης. Οι πόλεις Νταμάν και Ντιού έχουν τα δικά τους κολέγια.

Μεταφορές
---------

Ο τερματικός σταθμός του αεροδρομίου του Ντιού
Οι πόλεις Νταμάν και Ντιού συνδέονται οδικώς. Οι πλησιέστερες πόλεις είναι το Βάπι, το Σουράτ και το Μουμπάι (Βομβάη). Ο σιδηροδρομικός σταθμός του Βάπι, ο οποίος βρίσκεται στην ομώνυμη πόλη πλησίον του Νταμάν, διαθέτει σιδηροδρομικό σταθμό με δρομολόγια προς το Νταμάν και άλλες πόλεις. Το αεροδρόμιο του Ντιού παρέχει πτήσεις προς άλλες ινδικές πόλεις και το αεροδρόμιο του Νταμάν έχει βάση του ινδικού ναυτικού. 

Το Ντιού βρίσκεται κοντά στον σιδηροδρομικό σταθμό της Ντελβάντα, ο οποίος απέχει 9 χιλιόμετρα από το νησί Ντιού. Επίσης, υπάρχουν σιδηροδρομικά δρομολόγια από το Αχμενταμπάντ προς το Ντιού με στάση στο Βεραβάλ.

Μέσα μαζικής ενημέρωσης
-----------------------

### Έντυπα μέσα

#### Εφημερίδες

Στα γκουτζαρατικά:

* *Damanganga Times*
* *Vartaman Pravah*
* *Gujarat Mitra*
* *Gujarat Samachar*
* *Janadesh*
* *Praja Samachar*

Στα αγγλικά:

* *The Business Line*
* *Deccan Chronicle*
* *The Economic Times*
* *Free Press Journal*
* *The Hans India*
* *The Hindu*
* *Hindustan Times*
* *The New Indian Express*
* *The Times of India*

Στα μαράτι:

* *Lokmat*
* *Loksatta*
* *Pudhari*
* *Sakal*

Στα χίντι:

* *Dainik Jagran*
* *Jansatta*
* *Nai Dunia*
* *Nava Bharat*
* *Sanmarg*
* *Savera India*
* *The Territory Times*

Τουρισμός
---------

Το Νταμάν και Ντιού στεγάζει διάφορα κτίρια πορτογαλικής αρχιτεκτονικής.

Ο πλησιέστερος σιδηροδρομικός σταθμός είναι στο Βεραβάλ, ο οποίος απέχει 90 χιλιόμετρα από το Ντιού. Ο σταθμός Βεραβάλ συνδέει το Ντιού με μεγάλες ινδικές πόλεις, όπως για παράδειγμα οι πόλεις Μουμπάι, Αχμενταμπάντ, Πούνε, Τζαμπαλπούρ, Ντουάρκα και Θιρουβάνανθαπουραμ. Η Ντελβάντα βρίσκεται 8 χιλιόμετρα από το Ντιού. Τα κύρια αξιοθέατα της πόλης είναι τα παρακάτω:

* Τζαϊνιστικός ναός του 18ου αιώνα.
* Οχυρό Νανί Νταμάν
* Οχυρό του Ντιού
* Οχυρό Μότι Νταμάν
* Εκκλησία του Αγίου Θωμά
* Σπήλαια Νάντια
* Εκκλησία του Αγίου Παύλου
* Πύργος της Ησυχίας
* Μνημείο της Ελευθερίας του Νταμάν
* Φορτίμ ντου Μαρ
* Πορτογαλικό οχυρό
* Καθεδρικός του Σε

Παραλίες
* Παραλία Ναγκόα (Ντιού)
* Παραλία Γκόγκλα, η μεγαλύτερη παραλία στο νησί Ντιού.
* Παραλία Τσακρατίρθ (Ντιού)
* Παραλία Γκομτιμάτα (Ντιού)
* Η παραλία Τζαλαντάρ έχει ένα ιερό. Η παραλία ονομάζεται από τον Τζαλαντάρ, ένα μυθολογικό δαίμονα που σκοτώθηκε από τον θεό Κρίσνα.

Γκαλερί
-------

* Είσοδος του οχυρού Νανί ΝταμάνΕίσοδος του οχυρού Νανί Νταμάν
* Η παραλία Τζαμπόρ στο ΝταμάνΗ παραλία Τζαμπόρ στο Νταμάν
* Τζαϊνιστικός ναός στο ΝταμάνΤζαϊνιστικός ναός στο Νταμάν
* Κανόνια στο οχυρό του ΝτιούΚανόνια στο οχυρό του Ντιού
* Εκκλησία του Αγίου Θωμά, ΝτιούΕκκλησία του Αγίου Θωμά, Ντιού
* Οχυρό του ΝτιούΟχυρό του Ντιού
* Σπήλαια Νάντια στο ΝτιούΣπήλαια Νάντια στο Ντιού
* Η εκκλησία του Αγίου Παύλου στο ΝτιούΗ εκκλησία του Αγίου Παύλου στο Ντιού
* Πύργος της Ησυχίας Πύργος της Ησυχίας
* Ηλιοβασίλεμα στην παραλία Ντέβκα του ΝταμάνΗλιοβασίλεμα στην παραλία Ντέβκα του Νταμάν
* Εκκλησία στο οχυρό Νανί ΝταμάνΕκκλησία στο οχυρό Νανί Νταμάν
* Εκκλησία Μπομ Ζεσούς, στο ΝταμάνΕκκλησία Μπομ Ζεσούς, στο Νταμάν
* Μνημείο Απελευθέρωσης του ΝταμάνΜνημείο Απελευθέρωσης του Νταμάν
* Καθεδρικός του ΣεΚαθεδρικός του Σε
* Άποψη της φυλακής του οχυρού του Νερού (Φορτίμ ντου Μαρ) από το οχυρό του ΝτιούΆποψη της φυλακής του οχυρού του Νερού (Φορτίμ ντου Μαρ) από το οχυρό του Ντιού
* Φορτίμ ντου ΜαρΦορτίμ ντου Μαρ
* Πορτογαλικό οχυρόΠορτογαλικό οχυρό
* Άποψη του λιμανιού από το οχυρό Μότι ΝταμάνΆποψη του λιμανιού από το οχυρό Μότι Νταμάν

Αδελφοποιημένες πόλεις
----------------------

### Νταμάν

* Κόιμπρα, Πορτογαλία.

### Ντιού

* Λόουρες, Πορτογαλία.

Δείτε επίσης
------------

* Μάχη του Ντιού
* Νταμανία

Εξωτερικοί σύνδεσμοι
--------------------

* Επίσημη ιστοσελίδα της διοίκησης του Νταμάν
* Κατάλογος κυβερνητών του Νταμάν και Ντιού, συμπεριλαμβάνονται και οι πορτογάλοι διοικητές

Παραπομπές
----------

1. ↑  *2011 census of India*. www.censusindia.gov.in/pca/DDW\_PCA0000\_2011\_Indiastatedist.xlsx.
2. ↑  *Dadra and Nagar Haveli and Daman and Diu (Merger of Union territories) Act*. Lok Sabha: Parliament in the Seventieth Year of the Republic of India. 2019.  line feed character in `|title=` at position 41 (βοήθεια); `|first1=` missing `|last1=` in Authors list (βοήθεια)
3. ↑  Ward (1998). *Gujarat–Daman–Diu: A Travel Guide* (στα Αγγλικά). Orient Longman Limited. ISBN 9788125013839.
4. ↑  Singh, K. S.· Solanki, B. R.· Sinha, N. K.· Pereira, Jaime F. (1994). *Daman and Diu* (στα Αγγλικά). Popular Prakashan. ISBN 9788171547616.
5. ↑  census 2011
6. ↑  «Ranking of States and Union territories by population size : 1991 and 2001» (PDF). *Government of India (2001)*. Census of India. σελίδες 5–6. Αρχειοθετήθηκε (PDF) από το πρωτότυπο στις 2 Ιανουαρίου 2014. Ανακτήθηκε στις 12 Μαΐου 2012.
7. ↑  «Daman and Diu». Αρχειοθετήθηκε από το πρωτότυπο στις 21 Ιουνίου 2018. Ανακτήθηκε στις 4 Ιουλίου 2018.
8. ↑  «Language – India, States and Union Territories» (PDF). *Census of India 2011*. Office of the Registrar General. σελίδες 13–14. Αρχειοθετήθηκε (PDF) από το πρωτότυπο στις 14 Νοεμβρίου 2018. Ανακτήθηκε στις 4 Δεκεμβρίου 2018.
9. ↑  «Report of the Commissioner for linguistic minorities: 50th report (July 2012 to June 2013)» (PDF). Commissioner for Linguistic Minorities, Ministry of Minority Affairs, Government of India. σελ. 113. Αρχειοθετήθηκε από το πρωτότυπο (PDF) στις 8 Ιουλίου 2016. Ανακτήθηκε στις 26 Δεκεμβρίου 2014.
10. ↑  «51st REPORT OF THE COMMISSIONER FOR LINGUISTIC MINORITIES IN INDIA» (PDF). *nclm.nic.in*. Ministry of Minority Affairs. 15 Ιουλίου 2015. σελ. 125. Αρχειοθετήθηκε από το πρωτότυπο (PDF) στις 16 Φεβρουαρίου 2018. Ανακτήθηκε στις 15 Φεβρουαρίου 2018.
11. ↑  «About Daman». *U.T. Administration of Daman & Diu*. Αρχειοθετήθηκε από το πρωτότυπο στις 21 Αυγούστου 2018.
12. ↑  «HOW TO REACH DIU». *MakeMyTrip*. Αρχειοθετήθηκε από το πρωτότυπο στις 21 Αυγούστου 2018.
13. ↑  «Jain Temple Daman | Jain Temple in Daman Gujarat India | Religious Places of Daman | Religious Places of Gujarat | Nri Gujarati Tourism Places Jain Temple Daman». *nrigujarati.co.in*. Αρχειοθετήθηκε από το πρωτότυπο στις 16 Σεπτεμβρίου 2016. Ανακτήθηκε στις 25 Σεπτεμβρίου 2017.
14. ↑  «Jallandhar Beach, Diu». *www.nativeplanet.com*. Αρχειοθετήθηκε από το πρωτότυπο στις 11 Ιουνίου 2016. Ανακτήθηκε στις 13 Μαΐου 2016.
15. ↑  «Damão, Índia». *coimbra.pt* (στα Portuguese). Coimbra, Portugual: Câmara Municipal de Coimbra. 2014. Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 17 Νοεμβρίου 2014. CS1 maint: Μη αναγνωρίσιμη γλώσσα (link)
16. ↑  «Município – Cooperação externa – Diu». *cm-loures.pt* (στα Portuguese). Loures, Portugual: Câmara Municipal de Loures. 2014. Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 17 Νοεμβρίου 2014. CS1 maint: Μη αναγνωρίσιμη γλώσσα (link)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Διοικητικό σύστημα της Ινδίας |
| --- |
|  |
| Πολιτείες | 
* Άντρα Πραντές
* Αρουνάτσαλ Πραντές
* Άσαμ
* Δυτική Βεγγάλη
* Γκόα
* Γκουτζαράτ
* Καρνάτακα
* Κεράλα
* Μανιπούρ
* Μαντία Πραντές
* Μαχαράστρα
* Μεγκαλάγια
* Μιζόραμ
* Μπιχάρ
* Ναγκαλάντ
* Ορίσα
* Ούταρ Πραντές
* Ουταράχαντ
* Παντζάμπ
* Ρατζαστάν
* Σίκκιμ
* Ταμίλ Ναντού
* Τελανγκάνα
* Τζαρχάντ
* Τρίπουρα
* Τσατίσγκαρ
* Χαρυάνα
* Χιμάτσαλ Πραντές
 |  |
|  |
| Ομοσπονδιακά εδάφη | 
* Εθνική Επικράτεια Πρωτεύουσας
* Λαντάχ
* Λακσαντγουίπ
* Νήσοι Ανταμάν και Νικομπάρ
* Ντάντρα και Ναγκάρ Χαβέλι
* Νταμάν και Ντιού
* Πουντουτσέρι
* Τζαμού και Κασμίρ
* Τσαντίγκαρ
 |

 |